19.1.2005 Den Europæiske Unions Tidende L 15/9 RÅDETS AFGØRELSE af 25. oktober 2004 om undertegnelse på Det Europæiske Fællesskabs vegne af konventionen om styrkelse af Den Interamerikanske Kommission for Tropisk Tunfisk, der blev oprettet ved konventionen af 1949 mellem Amerikas Forenede Stater og Republikken Costa Rica (»Antigua-konventionen«) (2005/26/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 37 sammenholdt med artikel 300, stk. 2, første afsnit, første punktum, under henvisning til forslag fra Kommissionen, og ud fra følgende betragtninger: (1) — Det Europæiske Fællesskab har enekompetence til at vedtage foranstaltninger til bevarelse og forvaltning af fiskeressourcerne og til at indgå aftaler med andre lande og internationale organisationer. (2) m— Fællesskabet er kontraherende part i De Forenede Natio- ners havretskonvention, der forpligter alle medlemmerne af det internationale samfund til at samarbejde om beva- relsen og forvaltningen af havets biologiske ressourcer. (3) Den 19. december 2003 undertegnede Fællesskabet aftalen om gennemførelse af bestemmelserne i De Forenede Nationers havretskonvention af 10. december 1982 for så vidt angår bevarelse og forvaltning af fælles fiskebestande og stærkt vandrende fiskebestande (). (4) — Den Interamerikanske Kommission for Tropisk Tunfisk (IATTC) er blevet oprettet ved konventionen mellem Amerikas Forenede Stater og Republikken Costa Rica, som blev indgået i 1949. På sit 61. møde i juni 1998 vedtog IATTC en resolution, ved hvilken de kontrahe- rende parter enedes om at udarbejde en ny konvention for at styrke IATTC og ajourføre dens statut på linje med bestemmelserne i den internationale havret. (5) — Fællesskabet blev opfordret til at deltage fuldt ud i denne proces fra begyndelsen og har spillet en aktiv rolle heri. Processen kulminerede i vedtagelsen af konventionen om styrkelse af Den Interamerikanske Kommission for Tropisk Tunfisk, der blev oprettet ved konventionen af 1949 mellem Amerikas Forenede Stater og Republikken Costa Rica (»Antigua-konventionen«), på det 70. møde i IATTC, som blev afholdt i Antigua, Guatemala, fra den 24. til den 27. juni 2003. (1) EFT L 189 af 3.7.1998, s. 17. (6) — Antigua-konventionen blev åbnet for undertegnelse i Washington DC, USA, den 14. november 2003, og er åben for undertegnelse indtil den 31. december 2004 i henhold til konventionens artikel XXVII. (7) — Antigua-konventionen er åben for Fællesskabets under- tegnelse i henhold til konventionens artikel XXVII, stk. 1, litra c). (8) — EF-fiskere driver fiskeri i det område, der er omfattet af Antigua-konventionen. Det er derfor i Fællesskabets inte- resse at blive fuldgyldigt medlem af IATTC. Fællesskabet bør derfor undertegne Antigua-konventionen — TRUFFET FØLGENDE AFGØRELSE: Artikel 1 Undertegnelsen af konventionen om styrkelse af Den Interame- rikanske Kommission for Tropisk Tunfisk, der blev oprettet ved konventionen af 1949 mellem Amerikas Forenede Stater og Republikken Costa Rica (»Antigua-konventionen«), godkendes herved på Det Europæiske Fællesskabs vegne, uden at dette foregriber Rådets afgørelse om indgåelse af nævnte konvention. Teksten til Antigua-konventionen er knyttet til denne afgørelse. Artikel 2 Formanden for Rådet bemyndiges til at udpege de(n) person(er), som er beføjet til at undertegne Antigua-konventionen på Fællesskabets vegne under forudsætning af, at den indgås. Udfærdiget i Luxembourg, den 25. oktober 2004. På Rådets vegne R. VERDONK Formand